ข้อมูลสรุป (Executive Summary)

สรุปข้อมูลบริษัทที่ออกหลักทรัพย์

บริษัท บ้านร็อคการ์เด้น จำกัด (มหาชน) (“บริษัท”) หรือ (“BROCK”) ก่อตั้งขึ้นเมื่อวันที่ 5
กุมภาพันธ์ พ.ศ. 2533 โดย กลุ่มตระกูลศิลปรัตน์
ซึ่งมีประสบการณ์ในการประกอบธุรกิจค้าที่ดินจัดสรรในกรุงเทพมหานครและจังหวัดใหญ่ต่างๆของประเทศ
เช่นจังหวัดเชียงใหม่ และจังหวัดต่างๆแถบชายทะเล เช่น จังหวัดระยอง และจังหวัดภูเก็ต เป็นต้น
โดยในช่วง 13 ปีแรกของการก่อตั้งบริษัทนั้น บริษัทมิได้พัฒนาธุรกิจอสังหาริมทรัพย์แต่อย่างใด

ในปี 2546 บริษัทได้เริ่มดำเนินธุรกิจโดยรับโอนผู้บริหารจากบริษัท ร็อคการ์เด้นกรุ๊ป จำกัด
(“ร็อคกรุ๊ป”) ซึ่งเป็นบริษัทที่เกี่ยวข้องกัน
และเดิมเป็นบริษัทอสังหาริมทรัพย์ที่ดำเนินธุรกิจในการพัฒนาโครงการหลักๆในอดีตของกลุ่มตระกูลศิลปรัตน์
พร้อมทั้งซื้อโครงการบ้านในโครงการที่เหลือทั้งหมด ภายใต้โครงการ “ร็อคการ์เด้นโฮม 1”
และโครงการ “ร็อคการ์เด้นโฮม 2" ตั้งอยู่ที่ซอยวัชรพล กรุงเทพฯ จำนวนทั้งสิ้น 91 ยูนิต
มาบริหารโครงการต่อและขายได้หมดในปี 2549 โดยโอนกรรมสิทธิ์บ้านทั้งหมด 91 ยูนิต
มูลค่าขายทั้ง 2 โครงการรวม 103.32 ล้านบาท

และในปีเดียวกันนี้เอง บริษัทได้เริ่มพัฒนาโครงการเองเป็นแห่งแรกขึ้นมาภายใต้ชื่อโครงการ
“บ้านร็อคการ์เด้น เหม่งจ๋าย” ซึ่งเป็นบ้านทาวน์เฮ้าส์กึ่งโฮมออฟฟิศ 3 ชั้น และขายได้หมดในปี
2549 โดยโอนกรรมสิทธิ์บ้านทั้งหมด 63 ยูนิต มีมูลค่าขายรวม 331.45 ล้านบาท

หลังจากที่บริษัทเริ่มพัฒนาโครงการ “บ้านร็อคการ์เด้น เหม่งจ๋าย”
ซึ่งเป็นโครงการที่ได้ทำการพัฒนาเองเป็นแห่งแรก
บริษัทก็ได้มีโครงการที่พัฒนามาอย่างต่อเนื่องจนถึงปัจจุบัน
โดยมุ่งเน้นการพัฒนาอสังหาริมทรัพย์ในพื้นที่ที่มีศักยภาพในการเจริญเติบโตอย่างต่อเนื่องทั้งในพื้นที่กรุงเทพและบริเวณใก้ลเคียงและจังหวัดใหญ่ๆของประเทศเช่น
จังหวัดภูเก็ตและจังหวัดระยอง เป็นต้น

ในปี 2549
บริษัทได้ทำการจดทะเบียนกับตลาดหลักทรัพย์แห่งประเทศไทยและเข้าทำการซื้อขายในตลาดหลักทรัพย์แห่งประเทศไทยเป็นครั้งแรกเมื่อวันที่
16 พฤศจิกายน 2549

ในปี 2550 บริษัทได้เริ่มพัฒนาโครงการ “บ้านร็อคการ์เด้น แอร์พอร์ต เฟส 1” และโครงการ
“บ้านร็อคการ์เด้น แอร์พอร์ต เฟส 2” ซึ่งมีลักษณะโครงการเป็นทาวน์เฮ้าส์ 2 ชั้น บ้านแฝด 2 ชั้น
และ บ้านเดี่ยว 2 ชั้น มีมูลค่าขายรวม 575.97 ล้านบาท

ในปี 2551 บริษัท ได้เริ่มพัฒนาโครงการ “บ้านร็อคการ์เด้น บายพาส 6 เฟส 1”
ซึ่งมีลักษณะโครงการเป็นบ้านเดี่ยว 2 ชั้น มีมูลค่าขายรวม 225.78 ล้านบาท

ผลการดำเนินงานในช่วง 3 ปีที่ผ่านมานั้นบริษัทมีรายได้จากการขายในปี 2553, 2554 และ 2555
จำนวน 101.60 ล้านบาท 85.85 ล้านบาท และ 118.44
ล้านบาทตามลำดับและมีรายได้รวมจำนวน 104.49 ล้านบาท 91.13 ล้านบาท และ 123.65
ล้านบาทตามลำดับ และมีกำไรสุทธิในปี 2553, 2554 และ 2555 จำนวน 13.70 ล้านบาท
12.85 ล้านบาท และ 30.66 ล้านบาทตามลำดับ

สินทรัพย์รวมของบริษัทในปี 2553, 2554 และ 2555 มีจำนวน 1,240.73 ล้านบาท 1,240.61
ล้านบาท และ 1,261.79 ล้านบาทตามลำดับ มีหนี้สินรวมจำนวน 29.50 ล้านบาท 27.05
ล้านบาท และ 27.56 ล้านบาทตามลำดับ ในขณะที่ส่วนของผู้ถือหุ้นรวมมีจำนวน 1,211.23
ล้านบาท 1,213.56 ล้านบาท และ 1,234.23 ล้านบาทตามลำดับ

บริษัทมีสัดส่วนหนี้สินรวมต่อส่วนของผู้ถือหุ้นในระดับต่ำเมื่อเปรียบเทียบกับบริษัทพัฒนาอสังหาริมทรัพย์ที่อยู่ในตลาดหลักทรัพย์
โดยในปี 2553, 2554 และ 2555 อยู่ในระดับ 0.024 เท่า 0.022 เท่า และ 0.022
เท่าตามลำดับ

ณ สิ้นปี 2555 บริษัทมีทุนจะทะเบียน 1,000 ล้านบาทแบ่งเป็นหุ้นสามัญ 1,000
ล้านหุ้นมูลค่าที่ตราไว้ 1 บาทโดยเป็นทุนที่ชำระแล้วทั้งจำนวน

สารบัญ

  หน้า

ส่วนที่ 1 ข้อมูลสรุป (Executive Summary) 1 สารบัญ 2

ส่วนที่ 2 บริษัทที่ออกหลักทรัพย์ 3

1.  ปัจจัยความเสี่ยง 4

2.  ลักษณะการประกอบธุรกิจ 9

3.  การประกอบธุรกิจของแต่ละสายผลิตภัณฑ์ 13

4.  การวิจัยและพัฒนา 16

5.  ทรัพย์สินที่ใช้ในการประกอบธุรกิจ 17

6.  โครงการในอนาคต 20

7.  ข้อพิพาททางกฎหมาย 22

8.  โครงสร้างเงินทุน 23

9.  การจัดการ 24

10. การควบคุมภายใน 33

11. รายการระหว่างกัน 36

12. ฐานะการเงินและผลการดำเนินงาน 41

13. ข้อมูลอื่นที่เกี่ยวข้อง 54

ส่วนที่ 3 การรับรองความถูกต้องของข้อมูล 55

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 57

เอกสารแนบ 2 รายละเอียดเกี่ยวกับกรรมการของบริษัทย่อย 60

เอกสารแนบ 3 รายงานของคณะกรรมการตรวจสอบ 63